b'\n_START_ARTICLE_\nRTECS\n_START_PARAGRAPH_\nRegistry of Toxic Effects of Chemical Substances (RTECS) je podatkovna baza o strupenosti snovi. Podatki so iz odprte znanstvene literature, brez sklicevanja na veljavnost ali uporabnost \xc5\xa1tudij, o katerih so poro\xc4\x8dali. Do leta 2001 je bazo vzdr\xc5\xbeeval National Institute for Occupational Safety and Health (NIOSH) in je bila prosto dostopna. Sedaj jo vzdr\xc5\xbeuje zasebno podjetje Symyx Technologies in je na voljo le kot pla\xc4\x8dljiva storitev.\n_START_SECTION_\nZgodovina\n_START_PARAGRAPH_\nRTECS je ustanovil Ameri\xc5\xa1ki kongres s sekcijo 20(a)(6) zakona o varnosti in zdravju pri delu leta 1970 (PL 91-596). Prvotna verzija je bila izdana 28 junija 1971 pod imenom Toxic Substances List in je vsebovala podatke o pribli\xc5\xbeno 5.000 kemikalij. Ime se je kasneje spremenilo v sedanje Registry of Toxic Effects of Chemical Substances. V januarju 2001 je baza vsebovala 152.970 kemikalij. Decembra 2001 je bilo vzdr\xc5\xbeevanje baze prene\xc5\xa1eno iz NIOSH na zasebno podjetje Elsevier MDL. Leta 2007 je podjetje Symyx Technologies odkupilo podjetje Elsevier MDL in s tem tudi RTECS bazo podatkov._NEWLINE_RTECS je na voljo v angle\xc5\xa1ki, francoski in \xc5\xa1panski razli\xc4\x8dici katere ponuja Canadian Centre for Occupational Health and Safety. Baza je na voljo v internetni obliki ter na CD-ROMu. Baza je na voljo tudi na spletu od NISC (National Information Services Corporation) in ExPub (Expert Publishing, LLC).'